यूँ इस तरह ना वक़्त को मेरे दिल गवां यहाँ हर बीतता पल ना जाने कब अंतिम हो जाना है राही सुन ज़ीवन एक परिवर्तन है जिसने हर पल बदल जाना है कभी साथ में होंगे तेरे हमसफ़र कितने तो कभी नितांत अकेलापन भी होगा कभी थक के चूर होंगे तेरे सपने कभी साथ नाचता मयूरी सा मन भी होगा यूँ ही पल पल करके इस जीवन ने बीत जाना है इसको यूँ ही ना व्यर्थ गवां एक दिन सब यहाँ बदल जाना है छाया है यहाँ हर आती ख़ुशी क्यों इस पर पागल मनवा इतराता है सपने तेरे सब पूरे हो यहाँ ऐसा कब संभव हो पाता है धूप छावं सा है यह जीवन दर्द और ख़ुशी में ढल जाना है इस जीवन को यूँ ना गवां यहाँ एक दिन सब बदल जाना है कौन टिक सका है अमर हो कर यहाँ राजा बन के भी सभी ख़ाली हाथ गये चाँद से सुंदर लगते चेहरे सब वक़्त के साए में यहाँ ढल गये धन दौलत के बही खातो को यही के यही ख्त्म कर जाना है माया से यूँ तू मोह ना लगा भला इसने कब साथ हमारे जाना है परिवर्तन है जीवन यह तो यहाँ एक दिन सब बदल जाना है !